Ο Μάρτης, Μάρτης μίλησε και είπε πως θα αργήσει

έχει ακόμα δυο βροχές και μία να χιονίσει.

Ένα δεντράκι τ' άκουσε και πήγε να λυγίσει

του είπα να' χει υπομονή, το φόβο να νικήσει.

**Ό,τι αργεί κι ό,τι στη Γη είναι βαθιά κρυμμένο.**

**πάλι στο φως θα βαφτιστεί και θα' ρθει ευλογημένο...**

Ο Μάρτης χείλη έσκασε, στον ήλιο να γελάσει

είπε θ' αργήσει, μα θα' ρθεί ο κόσμος να χαλάσει.

Θα βάλει τ' Ανοιξιάτικα να ομορφύνει η πλάση,

στα μπλε και στα κατάλευκα θα βγει να παρελάσει.

Ό,τι αργεί κι ό,τι στη Γη είναι βαθιά κρυμμένο,

πάλι στο φως θα βαφτιστεί και θα' ρθει ευλογημένο

Στίχοι: Ηλίας Κατσούλης

Μουσική, ερμηνεία: Παντελής Θαλασσινός

<https://www.youtube.com/watch?v=2O2auR0RUm4>

